钦定古今图书集成/理学汇编/学行典/第275卷 > 《题悬溜岩隐者居》前人
## 钦定古今图书集成/理学汇编/学行典/第275卷 > 《题悬溜岩隐者居》前人

“世人如要问生涯，满架堆床是五车。”谷鸟暮蝉声四
散，修篁灌木势交加。蒲葵细织团圆扇，薤叶平铺合
遝花。却用水荷苞绿李，兼将寒井浸甘瓜。惯缘崄峭
收红粉，常趁芳鲜啜茗芽。池上树阴随浪动，窗前月
影被巢遮。坐云独酌杯盘湿，穿竹微吟路径斜。见说
公卿访遗逸，逢迎亦是戴乌纱。